Խուլիո Սալինաս

**Խուլիո Սալինաս Ֆերնանդես** (, ),  իսպանացի ֆուտբոլիստ, հարձակվող։

## Կարիերա
### Ակումբային
Սալինասը տասնմեկ տարեկանում սկսել է խաղալ «Աթլետիկ Բիլբաոյի» կազմում՝ Լա Լիգայում իր նորամուտը նշելով 1982 թվականին։ 17 տարվա ընթացքում նա Պրիմերայի ակումբների կազմում անցկացրել է 417 հանդիպում  և խփել 152 գոլ։ Նրա եղբայրը՝ Պահտի Սալինասը, նույնպես ֆուտբոլիստ է, եղել է «Աթլետիկի», «Սելտայի» և Իսպանիայի հավաքականի խաղացող։

1984 թվականին Սալինասը շահել է Պիչիչիի դիվիզիոն մրցանակը։ Նրան թույլ են տվել միանալ թիմին, բայց քիչ է խաղացել, քանի որ «Աթլետիկը» ուժեղ էր՝ հաղթելով Պրիմերան 1983 և 1984 թվականներին: 1986 թվականին Սալինասը տեղափոխվել է «Ատլետիկո Մադրիդ», որտեղ 2 մրցաշրջանում խփել է 31 գոլ։ Սալինասին, իհարկե, ամենաշատը հիշում են ոչ թե այս թիմերով, այլ «Բարսելոնայում» խաղով, որին միացել է 1988 թվականին։ Նա ակումբ տեղափոխվել է 1988 թվականին այդ թիմում միավորվել են մի քանի բասկեր՝ ստեղծելով իրենց փոքրիկ աշխարհը ակումբի ներսում։ «Բարսելոնանյի» հետ հաղթել է Իսպանիայի մի քանի առաջնություններում, Չեմպիոնների լիգայում, Գավաթակիրների գավաթում և Իսպանիայի գավաթում՝ հաղթելով հենց «Ռեալին»։ «Բարսելոնայից» հեռանալուց հետո Սալինասը դարձել է «Դեպորտիվո Լա Կորունյայի» խաղացող՝ օգնելով նրանց ավարտել մրցաշրջանը Լա Լիգայում, բայց դա չի խանգարել նրան, որ խփի 12 գոլը: Հատկապես հիշարժան է «Կամպ Նոու»-ում «Բարսելոնայի» դեմ խաղը․ նախկին թիմի դեմ Սալինասը խաղադաշտ դուրս եկավ խաղավարտից 13 րոպե արաջ և գոլ խփեց։ Հաջորդ տարի «Դեպորտիվոն» գնեց Դմիտրի Ռադչենկոյին, իսկ Սալինասը գրեթե դադարեց խաղալ ակումբում, այնուհետև ամբողջությամբ տեղափոխվեց Խիխոնի «Սպորտինգ», որտեղ նրա երկրպագուները, որոնք բավականին շատ էին, տվեցին «Ոսկե խաղակոշիկ» մականունը նրան։ 1997 թվականին Սալինասը տեղափոխվել է «Յոկոհամա Մարինոս» ակումբ, որտեղ Սալինասը ցուցադրել է իր գոլային հմտությունները՝ 47 խաղում խփելով 34 գոլ։ Ճապոնիայից հետո Սալինասը տեղափոխվել է «Ալավես», որը մոտ է Բիլբաոյում գտնվող իր տանը։ Սալինասի կարիերայի վերջին խաղը տեղի ունեցավ նրա առաջին թիմի՝ «Աթլետիկի» դեմ, որում Սալինասը խփել է իր կարիերայի վերջին գոլը։

### Միջազգային
Իսպանիայի հավաքականի կազմում Սալինասը անցկացրել է 56 հանդիպում, խփելով 22 գոլ։ Նա մասնակցել է 3 աշխարհի առաջնության և երկու Եվրոպայի գավաթի։ Սալինասը դեռևս զայրույթով է հիշում այն ​​բանը, երբ 1994 թվականի աշխարհի առաջնության քառորդ եզրափակիչում Իտալիայի հետ խաղում գոլային հնարավորությունը բաց թողեց, որտեղ նա հիանալի հնարավորություն ուներ իր թիմին հասցնելու մինչև կիսաեզրափակիչ, բայց չիրացրեց այդ հնարավորությունը։

Այժմ Սալինասը աշխատում է որպես ֆուտբոլային մեկնաբան և մտածում է մարզչական կարիերայի մասին։

## Կատարողական վիճակագրություն
### Ակումբային վիճակագրություն

## Ձեռքբերումներ
* Չեմպիոնների լիգայի գավաթակիր․ 1992
* Չեմպիոնների լիգայի ֆինալիստ․ 1993-94
* Գավաթակիրների գավաթի հաղթող․ 1989
* ՈՒԵՖԱ Սուպեր գավաթի հաղթող․ 1992
* Իսպանիայի չեմպիոն․ 1983, 1984, 1991, 1992, 1993, 1994
* Իսպանիայի գավաթի հաղթող․ 1984, 1990, 1995
* Իսպանիայի սուպեր գավաթի հաղթող: 1991, 1992, 1994

## Ծանոթագրություններ

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Բասկ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Յոկոհամա Ֆ. Մարինոսի ֆուտբոլիստներ
Կատեգորիա:Սպորտինգ Խիխոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ